stanford-oval/wikipedia huggingface dataset:
Aleksi Rekonen
Ura > Seuraura

Rekonen on Vuosaaren Viikinkien kasvatti. Hän pelasi suurimman osan junioriurastaan kuitenkin Jokereissa, jonka C-nuorissa Rekonen voitti SM-hopeaa vuonna 2008 ja Suomenmestaruuden vuonna 2009. Hän oli kaudella 2008–2009 myös joukkueen paras pistemies SM-karsinnoissa tehoilla 12+14=26, kuten myös B-nuorten SM-karsinnoissa kaudella 2009–2010 tehoilla 7+10=17. Kaudella 2011–2012 Rekonen toimi Jokereiden A-nuorten varakapteenina ja voitti kauden päätteeksi SM-hopeaa. Hän debytoi samalla kaudella myös miesten peleissä pelattuaan yhden Mestis-ottelun lainalla Kiekko-Vantaan riveissä.
Kaudeksi 2012–2013 Rekonen siirtyi vuoden mittaisella sopimuksella Kiekko-Vantaaseen. Hänen tulokaskautensa Mestiksessä toi 46 runkosarjaottelussa tehot 8+15=23, joilla Rekonen oli joukkueen kolmanneksi paras pistemies. Kevään 2013 karsintasarjan viidessä ottelussa syntyi tehot 2+1=3. Hän vahvisti ison osan kaudestaan myös Kiekko-Vantaan A-nuoria. Kesäkuussa 2013 Rekonen teki vuoden mittaisen jatkosopimuksen Kiekko-Vantaan kanssa.
Rekonen nousi kaudella 2013–2014 Kiekko-Vantaan varakapteeniksi. Hän oli joukkueen toiseksi paras pistemies Artem Iossafovin jälkeen tehoilla 12+19=31. Rekonen debytoi samalla kaudella myös SM-liigassa, kun hän teki liigadebyyttinsä lainalla Jokereissa 16. marraskuuta 2013 vieraissa Hämeenlinnan Pallokerhoa vastaan. Liigauransa avausmaalin Rekonen teki 2. joulukuuta 2013 Oulun Kärppiä vastaan. Kaikkiaan hän teki Jokereissa 18 runkosarjaottelussa tehot 2+1=3. Rekonen pelasi kauden aikana SM-liigaa myös kaksi ottelua lainalla Hämeenlinnan Pallokerhossa tammikuussa 2014.
Kaudeksi 2014–2015 Rekonen siirtyi kaksivuotisella sopimuksella SM-liigan nousijajoukkue Vaasan Sportiin. Syyskauden 2015–2016 Rekonen pelasi enimmäkseen lainalla Mestis-joukkue Kokkolan Hermeksessä. Lokakuussa 2015 Sport lainasi hänet marraskuun maaottelutaukoon asti kestäneellä sopimuksella Oulun Kärppiin, jossa hän paikkasi loukkaantuneita Esa Pirneksen ja Julius Junttilan loukkaantumisia. Rekonen pelasi siellä yhdeksän ottelua ilman tehopisteitä. Hän ehti pelata myös Sportissa kolme ottelua tehden yhden maalin, kunnes Rekonen siirtyi tammikuussa 2016 1+1-vuotisella sopimuksella Pelicansiin, josta Sportiin siirtyi puolestaan Teddy Da Costa. Rekonen teki Pelicansissa 14 runkosarjaottelussa tehot 2+1=3 ja yhdeksässä playoff-ottelussa kaksi syöttöpistettä. Hän pelasi myös neljä ottelua lainalla Mestis-joukkue Heinolan Peliitoissa. Huhtikuussa 2016 Rekonen teki kaksivuotisen jatkosopimuksen Pelicansin kanssa.
Rekonen pelasi kaudella 2017–2018 Pelicansin ainoana joukkueen kauden kaikki 60 runkosarjaottelua. Hän teki myös SM-liigan yhden kauden piste-ennätyksensä tehoilla 11+17=28. Kaudeksi 2018–2019 Rekonen siirtyi kaksivuotisella sopimuksella Porin Ässiin.
Kaudeksi 2020–2021 Rekonen siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan.
Ura > Maajoukkueura

Rekonen pelasi alle 18-vuotiaiden MM-kilpailuissa vuonna 2011 ja World U-17 Hockey Challengessa vuonna 2010. Yhteensä hän on pelannut 15 nuorten ja 37 poikien maaottelua.
Adrián San Miguel del Castillo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Adrián San Miguel del Castillo
Syntymäaika: 3. tammikuuta 1987 (ikä 38)
Syntymäpaikka: Sevilla, Espanja
Pelipaikka: maalivahti
Pituus: 188 senttimetriä
Seura
Seura: Real Betis
Pelinumero: 13
Junioriseurat
1998–2006: Betis
Seurat
| Vuodet | Seura | O | (M) |
| 2006–2012 | Betis B | 62 | (0) |
| 2008 | → Alcalá | 5 | (0) |
| 2009 | → Utrera | 13 | (0) |
| 2012–2013 | Betis | 32 | (0) |
| 2013–2019 | West Ham United | 125 | (0) |
| 2019– | Liverpool | 14 | (0) |
 Seurajoukkueuran tilastot kattavat vain kansalliset sarjat, päivitetty 26. kesäkuuta 2023.
Adrián San Miguel del Castillo, yleensä vain Adrián (s. 3. tammikuuta 1987 Sevilla, Espanja) on espanjalainen jalkapallomaalivahti. Hän edustaa espanjalaista Real Betisia, johon hän siirtyi vuonna 2024 pelattuaan viisi vuotta Liverpoolissa.
Seurajoukkueura

Adrián on sevillalaisseura Betisin kasvatti. Hän teki ensiesiintymisensä edustusjoukkueessa 29. syyskuuta 2012 ottelussa Málagaa vastaan. Hän pelasi kauden 2012−2013 aikana kaikkiaan 32 Primera Divisiónin ottelua.
Adrián siirtyi West Hamiin vapaalla siirrolla kesällä 2013. Seuraavien viiden kauden aikana hän pelasi yhteensä 125 Englannin Valioliigan ottelua. Kaudella 2014−2015 hän pelasi West Hamin kaikki 38 liigaottelua ja seuraavallakin kaudella vielä 32. Kaudella 2018−2019 hän 
pelasi vain viisi cupottelua, eikä hänen sopimustaan jatkettu.
Adrián siirtyi Liverpooliin ilmaissiirrolla kesällä 2019. Hän pelasi 11 Valioliigaottelua Liverpoolin mestaruuskaudella 2019–2020. Hän oli voittamassa myös UEFA Super Cupia. Mestarien liigassa hän pelasi kolme ottelua. Kaudella 2020–2021 hän pelasi kolme ottelua Valioliigassa ja yhden Mestarien liigassa. Seuraavalla kaudella hän pelasi vain yhden Liigacupin ottelun Liverpoolin matkalla cupin voittoon. Kauden 2022–2023 ainoan ottelunsa hän pelasi Liverpoolin voittamassa FA Community Shieldissä. Seuraavalla kaudella hän ei pelannut otteluakaan.
Maajoukkueura

Adrián on ollut kahdessa Espanjan maaottelussa vaihtomaalivahtina: maaottelussa Belgiaa ja MM-karsintaottelussa Liechtensteinia vastaan syyskuussa 2016. Kummassakaan pelissä hän ei päässyt pelaamaan.
Aiheesta muualla

Wikimedia Commonsissa on kuvia tai muita tiedostoja aiheesta .
Adriánin tilastot BDFutbol-sivustolla (englanniksi)
Betis – Primera División
1 Silva |
2 Bellerín |
3 Llorente |
4 Cardoso |
5 Bartra |
7 Abde |
8 Fekir |
9 Ávila |
10 Ayoze |
11 Bakambu |
12 Rodríguez |
13 Adrián |
14 Carvalho |
15 Perraud |
17 Rodri |
18 Fornals |
19 Losada |
20 Juanmi |
21 Roca |
22 Isco |
23 Sabaly |
24 Ruibal |
25 Vieites |
27 Altimira |
38 Diao |
Valmentaja Pellegrini
| --- | --- |
Auktoriteettitunnisteet: Henkilöt :  Yle
Anton Forsberg

| Anton Forsberg |
| --- | --- |

Henkilötiedot
Syntynyt: 27. marraskuuta 1992 (ikä 32) Härnösand, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  187 cm
Paino:  87 kg
Seura
Seura:  Ottawa Senators
Sarja:  NHL
Pelaajaura
Pääsarjaura:  2011–
Aik. seurat:  MODO Hockey (SEL/SHL) Södertälje SK (Allsv.) Springfield Falcons (AHL) Columbus Blue Jackets (NHL) Lake Erie Monsters (AHL) Cleveland Monsters (AHL) Chicago Blackhawks (NHL) Rockford IceHogs (AHL) Carolina Hurricanes (NHL) Charlotte Checkers (AHL)
NHL-varaus:  188. varaus, 2011 Columbus Blue Jackets
Anton Forsberg (s. 27. marraskuuta 1992 Härnösand, Ruotsi) on ruotsalainen jääkiekkomaalivahti, joka pelaa NHL-seura Ottawa Senatorsin organisaatiossa. Forsberg on perhostyylin maalivahti, jonka vahvuuksiin kuuluu koko, pelinlukutaidot ja kaksinkamppailut. Hänellä on kuitenkin kokonaisvaltaisesti kehitettävää tekniikassaan ja Forsbergin tulisi käyttää peittävyyttään paremmin hyväksi.
Ura > Seuraura

Forsbergin kasvattajaseura on AIK Härnösand, jossa hän teki debyyttinsä miesten peleissä jo 15-vuotiaana Ruotsin I-divisioonassa kaudella 2007–2008. Kaudeksi 2008–2009 Forsberg siirtyi MODO Hockeyn J18-junioreihin. Heinäkuussa 2010 hän teki kolmivuotisen sopimuksen MODO:n Elitserien-joukkueen kanssa. Forsberg pelasi kauden 2010–2011 lähes kokonaan MODOn J20-joukkueessa, mutta hän kävi kauden aikana myös yhden ottelun mittaisella lainalla kasvattajaseurassaan AIK Härnösandissa I-divisioonaottelussa marraskuussa 2010.
Columbus Blue Jackets varasi Forsbergin seitsemännellä kierroksella 188. pelaajana NHL:n varaustilaisuudessa 2011. Kaudella 2011–2012 hän nousi MODO:n Elitserien-joukkueen kakkosmaalivahdiksi Mikael Tellqvistille. Forsberg pelasi debyyttikaudellaan 14 Elitserien-ottelua. Kaudeksi 2012–2013 hänet lainattiin HockeyAllsvenskan-joukkue Södertälje SK:hon. Joukkue eteni Kvalserieniin saakka, mutta jäi kuitenkin ilman sarjanousua. Toukokuussa 2013 Forsberg teki kolmivuotisen tulokassopimuksen Blue Jacketsin kanssa, mutta hän pelasi kauden 2013–2014 vielä lainalla MODO:ssa, jossa Forsberg pelasi Linus Ullmarkin pääasiallisena kakkosmaalivahtina 22 ottelua. SHL-kauden jälkeen, maaliskuussa 2014 hän siirtyi loppukevääksi AHL-joukkue Springfield Falconsin vahvuuteen. Forsberg pelasi siellä neljä runkosarja- ja kaksi playoff-ottelua.
Kaudella 2014–2015 Forsberg kantoi suurimman osan Springfield Falconsin torjuntavastuusta ja pelasi 30 runkosarjaottelua. Hän pelasi kauden aikana myös AHL:n tähdistöottelussa. Forsberg pelasi kauden aikana viisi NHL-ottelua Blue Jacketsissa. Hän teki NHL-debyyttinsä 1. marraskuuta 2014 vieraissa New Jersey Devilsia vastaan. Forsberg torjui Blue Jacketsin 3–2-tappioon päättyneessä ottelussa 26 kertaa.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Alberta 2012 | jääkiekko |  |
Forsberg pelasi alle 20-vuotiaiden MM-kilpailuissa vuonna 2012, jolloin hän voitti maailmanmestaruuden. Forsberg toimi turnauksessa Ruotsin kakkosmaalivahtina Johan Gustafssonille ja pelasi kahdessa ottelussa. Yhteensä hän on pelannut viisi nuorten maaottelua.
Forsberg on pelannut myös Ruotsin A-maajoukkueessa kaksi ottelua.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2012 | JMM | 2 | 1 | 0 | 61 | 1 | 0 | 0.99 | 93,3 |
Aiheesta muualla

Kuvia tai muita tiedostoja aiheesta Anton Forsberg Wikimedia Commonsissa
| --- | --- |
Auktoriteettitunnisteet: Henkilöt :  Yle 
Forsberg SHL-joukkue MODO Hockeyn paidassa kaudella 2013–2014.
Anthony Stolarz

| Anthony Stolarz |
| --- | --- |

Henkilötiedot
Syntynyt: 20. tammikuuta 1994 (ikä 31) Edison, New Jersey
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  198 cm
Paino:  101 kg
Seura
Seura:  Toronto Maple Leafs
Sarja:  NHL
Pelinumero:  41
Aik. seurat:  Lehigh Valley Phantoms (AHL) Philadelphia Flyers (NHL) Edmonton Oilers (NHL) San Diego Gulls (AHL)  Anaheim Ducks (NHL) Florida Panthers (NHL)
NHL-varaus:  45. varaus, 2012 Philadelphia Flyers
Anthony Stolarz (s. 20. tammikuuta 1994 Edison, New Jersey, USA) on yhdysvaltalainen jääkiekkomaalivahti, joka on pelannut kesästä 2019 lähtien NHL-joukkue Toronto Maple Leafsin organisaatiossa. Stolarz on Philadelphia Flyersin 45. varaus vuodelta 2012.
Ennen Ducksia Stolarz on pelannut Flyersissa sekä kevään 2019 ajan Edmonton Oilersissa. Tammikuussa 2021 Stolarz teki Ducksin kanssa kaksivuotisen jatkosopimuksen.
Heinäkuussa 2023 Stolarz teki vapaana agenttina Florida Panthersin kanssa yhden vuoden ja 1,1 miljoonan dollarin arvoisen sopimuksen.
Heinäkuussa 2024 Stolarz teki vapaana agenttina Toronto Maple Leafsin kanssa kaksivuotisen ja yhteensä viiden miljoonan dollarin arvoisen sopimuksen.
Jukka Moilanen

| Jukka Moilanen> Ulvilan kaupunginjohtaja |
| --- | --- |
 1.10.2012-  
Edeltäjä:  Arto Saarinen
Seuraaja:  Mikko Löfbacka
Henkilötiedot
Syntynyt: 24. maaliskuuta 1955 (ikä 69) Mänttä
Tiedot
Koulutus:  insinööri YAMK / Master of Engineering
Jukka Moilanen (s. 24. maaliskuuta 1955 Mänttä) oli Ulvilan kaupunginjohtaja.
Koulutukseltaan Moilanen on insinööri (YAMK) teknologiaosaamisen johtaminen -linjalla. Ulvilan kaupunginvaltuuston valitessa kaupunginjohtajan toukokuussa 2012 hän voitti Tomi Lähteenmäen äänin 22-13. Hän aloitti kaupunginjohtajana seuraavan lokakuun alusta. Kaupunginjohtajaksi Moilanen siirtyi Satakuntaliiton alueiden käytön johtajan virasta. Hän oli sosiaalidemokraattien edustajana kaupunginvaltuuston jäsenenä ja kaupunginvaltuuston puheenjohtajana Harjavallassa, jossa hänen isänsä on toiminut kunnanjohtajana 1960-luvulla. SDP-taustaisella Moilasella ei ollut puolueen jäsenkirjaa hänen tavoitellessaan Satakunnan maakuntajohtajan tehtävää.
Moilanen harrastaa kilpaurheilua ja musiikkia. Moilanen on julkaissut kolme omakustannelevyä Pienen pojan haaveet (2012), Viimeinen kesä (2015) ja Kirje kotiin (2018).
Andrew Wiggins

| Andrew Wiggins |
| --- | --- |
 Andrew Wiggins vuonna 2022.
Henkilötiedot
Koko nimi:  Andrew Christian Wiggins
Syntynyt: 23. helmikuuta 1995 (ikä 29) Thornhill, Ontario, Kanada
Kansalaisuus:   Kanada
Koripalloilija
Pelipaikka:  pieni laitahyökkääjä
Pituus:  203 cm
Paino:  91 kg
Nyk. joukkue:  Golden State Warriors
Sarja:  NBA
NBA-varaus:  1. varaus 2014 (Cleveland Cavaliers)
Pelaajaura
Yliopistojoukkueet
2013–2014:  Kansasin yliopisto
Seurajoukkueet
2014–2020 2020–:  Minnesota Timberwolves Golden State Warriors
Aiheesta muualla
FIBA
Andrew Christian Wiggins (s. 23. helmikuuta 1995 Thornhill, Ontario) on kanadalainen koripalloilija, pelipaikaltaan pieni laitahyökkääjä. Hän edustaa NBA:ssa pelaavaa Golden State Warriorsia.
Urheilu-ura

Wiggins edusti Minnesota Timberwolvesia vuodesta 2014 lähtien, kunnes hänet hänet vaihdettiin D'Angelo Russelliin joka pelasi Golden State Warriorsissa. Wiggins oli vuoden 2014 NBA:n varaustilaisuuden ensimmäinen varaus. Hän voitti kauden 2014–2015 vuoden tulokas -palkinnon.
Wiggins on viiden kauden aikana pelannut NBA:ssa 400 runkosarjaottelua ja viisi pudotuspeliä. Hän on kuulunut kaikissa otteluissaan aloituskentälliseen. Marraskuussa 2016 ottelussa Los Angeles Lakersia vastaan hän teki 47 pistettä. Kaudella 2016–2017 hän teki runkosarjassa 22,8 pistettä ottelua kohden. Hän pelasi tuolla kaudella eniten koko NBA:ssa ja oli ottelukohtaisessa peliaikatilastossa 37,2 minuutillaan kolmas.
Vuonna 2022 Wiggins valittiin ensimmäisen kerran urallaan NBA:n tähdistöotteluun. Saman kauden päätteeksi hän voitti Warriorsissa NBA:n mestaruuden.
Yksityiselämä

Wiggins syntyi ja kasvoi Ontarion provinssissa, Kanadassa. Hänen isänsä Mitchell Wiggins on entinen NBA-koripalloilija ja äiti Marita Payne olympiatason pikajuoksija sekä kaksinkertainen olympiahopeamitalisti.
Aiheesta muualla

Kuvia tai muita tiedostoja aiheesta Andrew Wiggins Wikimedia Commonsissa
Golden State Warriors – NBA:n mestari 2022
00 Jonathan Kuminga ·
0 Gary Payton ·
1 Damion Lee ·
2 Chris Chiozza ·
3 Jordan Poole ·
4 Moses Moody ·
5 Kevon Looney ·
8 Nemanja Bjelica ·
9 Andre Iguodala ·
11 Klay Thompson ·
12 Quinndary Weatherspoon ·
22 Andrew Wiggins ·
23 Draymond Green ·
30 Stephen Curry ·
32 Otto Porter ·
33 James Wiseman ·
95 Juan Toscano-Anderson

Päävalmentaja Steve Kerr 

Apuvalmentajat Ron Adams · Kenny Atkinson · Mike Brown · Bruce Fraser · Jama Mahlalela · Dejan Milojević
| --- | --- |
Auktoriteettitunnisteet: Henkilöt :  Yle 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Andreas Sander

| Andreas Sander |
| --- | --- |

Henkilötiedot
Syntynyt: 13. kesäkuuta 1989 (ikä 35) Schwelm, Länsi-Saksa
Uran tiedot
Seura:   SG Ennepetal
Laji:  alppihiihto 
Maailmancup
Kaudet:  2008-
Paras sijoitus:  2
Voitot:  0
Palkintokorokkeella:  2
 Tietolaatikko päivitetty 26. maaliskuuta 2023 
Aiheesta muualla
www.andreas-sander.com
| Mitalit> Maa:   Saksa.Alppihiihto.MM-kilpailut  | Mitalit> Maa:   Saksa.Alppihiihto.MM-kilpailut  | Mitalit> Maa:   Saksa.Alppihiihto.MM-kilpailut  | Maa:   Saksa> Alppihiihto. |
| --- | --- | --- | --- |
|  Hopeaa | Cortina d'Ampezzo 2021 | syöksylasku |  |
Andreas Sander (Bormio 2019).
Andreas Sander (s. 13. kesäkuuta 1989 Schwelm) on saksalainen alppihiihtäjä ja MM-mitalisti. Seuratasolla Sander edustaa SG Ennepetalia. Hän kilpailee syöksylaskussa ja super-G:ssä.
Sander debytoi alppihiihdon maailmancupissa maaliskuussa 2008 Bormion super-G:ssä. Ensimmäiset maailmancupin pisteensä hän saavutti Val Gardenan syöksylaskussa joulukuussa 2010 sijoituttuaan sijalle 28. Kymmenen parhaan joukkoon hän sijoittui ensimmäisen kerran oltuaan kymmenes Santa Caterinan syöksylaskussa joulukuussa 2015. Ensimmäisen palkintosijansa hän saavutti oltuaan toinen Aspenin supersuurpujottelussa maaliskuussa 2023. Puolitoista viikkoa myöhemmin hän sijoittui kolmanneksi Soldeun maailmancupfinaalien syöksylaskussa. Supersuurpujottelucupissa hän oli neljäs.
Sander osallistui vuoden 2011 MM-kilpailuihin Garmisch-Partenkirchenissä. Hän oli tuolloin parhaimmillaan 21. super-G:ssä. Vailin MM-kilpailuissa 2015 hän oli parhaimmillaan syöksylaskussa 17:s. Sankt Moritzin MM-kilpailuissa 2017 hän sijoittui supersuurpujottelussa seitsemänneksi ja syöksylaskussa kahdeksanneksi. Pyeongchangin olympialaisissa 2018 hän oli supersuurpujottelussa kahdeksas ja syöksylaskussa kymmenes. Cortina d’Ampezzon MM-kilpailuissa 2021 hän saavutti syöksylaskussa hopeaa ja sijoittui supersuurpujottelussa yhdeksänneksi. Pekingin olympialaisissa 2022 hän sijoittui supersuurpujottelussa kahdeksanneksi ja syöksylaskussa 17:nneksi. Courchevelin / Méribelin MM-kilpailuissa 2023 hän oli supersuurpujottelussa yhdeksäs.
Nuorten MM-kilpailuihin Sander on osallistunut kolme kertaa saavuttaen kultaa super-G:stä vuodelta 2008 Formigalista.
Käännös suomeksi
Anni Ahlakorpi

Anni Ahlakorpi (s. 14. elokuuta 1986) on utsjokelainen opettaja, joka valittiin toukokuussa 2015 Vasemmistonuorten puheenjohtajaksi Li Anderssonin seuraajaksi. Ahlakorpi toimi Vasemmistonuorten toisena varapuheenjohtajana ennen valintaansa puheenjohtajaksi, ja toimi Vasemmistonuorten puheenjohtajana vuoteen 2017 saakka. Hän on Utsjoen kunnanvaltuuston valtuutettu.
Ahlakorpi oli Vasemmistoliiton ehdokas vuoden 2015 eduskuntavaaleissa Lapin vaalipiirissä. Hän sai 372 ääntä ja jäi valitsematta. Myös vuoden 2019 eduskuntavaaleissa hän oli ehdokkaana Lapin vaalipiirissä ja jäi myös valitsematta 341 äänen määrällä.
Adebayo Akinfenwa

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Saheed Adebayo Akinfenwa
Syntymäaika: 10. toukokuuta 1982
Syntymäpaikka: Lontoo, Englanti
Pelipaikka: hyökkääjä
Pituus: 180cm
Seura
Seura:  Wycombe Wanderers
Pelinumero: 20
Junioriseurat
1998-2001:  Watford FC
Seurat
| Vuodet | Seura | O | (M) |
| 2001–2002 |  FK Atlantas | 22 | (5) |
| 2003 |  Barry Town | 9 | (6) |
| 2003 |  Boston United | 3 | (0) |
| 2003 |  Leyton Orient | 1 | (0) |
| 2003–2004 |  Rushden & Diamonds | 0 | (0) |
| 2004 |  Doncaster Rovers | 9 | (4) |
| 2004–2005 |  Torquay United | 37 | (14) |
| 2005–2007 |  Swansea City | 59 | (14) |
| 2007–2008 |  Millwall | 7 | (0) |
| 2008–2010 |  Northampton Town | 88 | (37) |
| 2010–2011 | Gillingham | 44 | (11) |
| 2011–2013 |  Northampton Town | 80 | (34) |
| 2013–2014 |  Gillingham | 34 | (10) |
| 2014–2016 |  AFC Wimbledon | 83 | (19) |
| 2016– |  Wycombe Wanderers | 166 | (46) |
 Seurajoukkueuran tilastot kattavat vain kansalliset sarjat, päivitetty 23. marraskuuta 2015.
Saheed Adebayo Akinfenwa (s. 10. toukokuuta 1982 Lontoo, Englanti) on englantilainen jalkapalloilija, joka edustaa Englannin toiseksi korkeimmalla sarjatasolla Mestaruussarjassa pelaavaa Wycombe Wanderersia. Oikeajalkainen Akinfenwa on pelipaikaltaan hyökkääjä. Electronic Artsin julkaisema FIFA 14 -konsolipeli pitää 180 senttimetriä pitkää ja 105 kiloa painavaa Akinfenwaa maailman vahvimpana jalkapalloilijana. Hän nostaa penkiltä 180 kiloa ja hänellä on oma vaatemerkki Beast Mode On.
Ura

Akinfenwa on Watford FC:n kasvatti. Hän siirtyi sieltä vuonna 2001 Liettuan pääsarjan A Lygan FK Atlantasiin, jota hän edusti vuodet 2001-2003. Akinfenwa palasi vuonna 2003 takaisin Britteinsaarille, nyt Walesin pääsarjan Barry Towniin.
Hänen ensimmäinen läpimurtonsa tapahtui vuonna 2004 Doncaster Roversin riveissä, jolloin hän pelasi yhdeksän ottelua ja teki neljä maalia. Seuraavan kauden hän edusti Torquay Unitedia hyvillä tehoilla. Vuonna 2005 Akinfenwa siirtyi Swansea Cityyn, joka pelasi tuolloin kolmanneksi korkeimmalla sarjatasolla. Swanseassa pelatun kolmen kauden aikana Akinfenwa teki 59 ottelussa 14 maalia.
Käytyään Millwall FC:ssä kauden ajan, Akinfenwa siirtyi vuonna 2008 Northampton Townin riveihin. Seura pelasi tuolloin kolmanneksi korkeimmalla sarjatasolla. Hän pelasi seurassa kolme kautta ja onnistui maalinteossa 37 kertaa pelattuaan 88 ottelua. Vuodet 2010-2011 Akinfenwa pelasi Gillingham FC:ssä. Vuonna 2011 Akinfenwa palasi Northamptoniin. Jälleen hän edusti seuraa kolmen kauden ajan, onnistuen maalinteossa 34 kertaa 80 ottelussa. Kaudeksi 2013-14 Akinfenwa palasi Gillinghamiin. Hän pelasi Ykkösliigassa 34 ottelua, joissa syntyi kymmenen maalia.
Kesällä 2014 Akinfenwa siirtyi Kakkosliigan AFC Wimbledoniin, joka oli jahdannut häntä 14 kuukauden ajan.
Käännös suomeksi
Álvaro Vadillo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Álvaro Vadillo Cifuentes
Syntymäaika: 12. syyskuuta 1994 (ikä 30)
Syntymäpaikka: Puerto Real, Espanja
Pelipaikka: vasen laitalinkki
Pituus: 180 cm
Seura
Seura: Celta
Pelinumero: 7
Junioriseurat
2006–2011: Betis
Seurat
| Vuodet | Seura | O | (M) |
| 2011–2013 | Betis B | 34 | (4) |
| 2011–2016 | Betis | 49 | (0) |
| 2016–2018 | Huesca | 53 | (7) |
| 2018–2020 | Granada | 62 | (7) |
| 2020– | Celta | 0 | (0) |
Maajoukkue
| 2010–2011 | Espanja U17 | 7 | (0) |
| 2013 | Espanja U19 | 7 | (1) |
| 2012 | Espanja U20 | 5 | (1) |
 Seurajoukkueuran tilastot kattavat vain kansalliset sarjat, päivitetty 25. elokuuta 2020.  Maajoukkueuran tilastot päivitetty 9. elokuuta 2015.
Álvaro Vadillo Cifuentes (s. 12. syyskuuta 1994) on espanjalainen jalkapalloilija, joka edustaa Primera Divisiónissa pelaavaa Celta Vigoa. Oikeajalkainen Vadillo on pelipaikaltaan vasen laitalinkki. Vadillo on pelannut Espanjan nuorten maajoukkueissa.
Ura > Seurajoukkueura

Vadillo on edustanut koko uransa Real Betisiä. Hän teki Primera División-debyyttinsä kaikkien aikojen toiseksi nuorimpana pelaajana elokuussa 2011. Lokakuussa 2011 Vadillo joutui Real Madrid CF:n Sergio Ramosin rajun taklauksen uhriksi ja joutui olemaan monta kuukautta nivelsidevamman takia sivussa. Kaudella 2013-2014 Vadillo debytoi Eurooppa-liigassa ja pelasi Primera Divisiónissa ottelua Betisin pudotessa Segunda Divisióniin. Kaudella 2014-2015, joka päättyi Betisin nousuun, Vadillo pelasi Segunda Divisiónissa vain seitsemän ottelua.
Ura > Maajoukkueura

Vadillo on pelannut useissa Espanjan nuorten maajoukkueissa. Tällä hetkellä hän kuuluu Espanjan alle 20-vuotiaiden jalkapallomaajoukkueeseen, jossa hän on pelannut viisi ottelua ja tehnyt yhden maalin. Hän kuului Espanjan joukkueeseen vuoden 2013 alle 19-vuotiaiden Euroopan-mestaruuskisoissa, joissa Espanja selviytyi välieriin.
Käännös suomeksi
Beslan Mudranov

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Venäjä
Miesten judo
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | 60 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Tšeljabinsk 2014 | 60 kg |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | 60 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Tšeljabinsk 2012 | 60 kg |  |
|  Kultaa | Montpellier 2014 | 60 kg |  |
|  Pronssia | Tel Aviv 2018 | 60 kg |  |
Beslan Mudranov (s. 7. heinäkuuta 1986) on venäläinen judon olympiavoittaja, Euroopan-mestari, Euroopan kisojen voittaja ja MM-mitalisti, joka on kilpaillut koko kansainvälisen uransa sarjassa 60 kg.
Mudranov voitti olympiakultaa Rio de Janeirossa 2016 kukistettuaan finaalissa Venäjän Jeldos Smetovin.
Mudranov voitti Euroopan-mestaruuden Tšeljabinskissa 2012 kukistettuaan loppuottelussa armenialaisen Hovhannes Davtjanin ja Montpellier’ssa 2014 voitettuaan finaalissa georgialaisen Amiran Papinašvilin. Hän voitti kultaa Bakun Euroopan kisoissa 2015 kukistettuaan loppuottelussa Azerbaidžanin Orxan Səfərovin. Tel Avivin EM-kilpailuissa 2018 hän saavutti pronssia. Wienin EM-kilpailuissa 2010 hän oli viides.
Mudranov sai hopeaa Tšeljabinskin MM-kilpailuissa 2014 hävittyään loppuottelussa mongolialaiselle Ganbatyn Boldbaatarille. Tokion MM-kilpailuissa 2010 hän oli viides.
Mudranov on saavuttanut Masters-, Grand Slam- ja Grand Prix -kilpailuissa viisi turnausvoittoa, kaksi kakkossijaa ja seitsemän kolmossijaa. Maailmancupeissa ja Continental Open -kilpailuissa hänellä on neljä turnausvoittoa ja yksi kakkossija. Hän on voittanut aikuisten sarjassa yhden Venäjän-mestaruuden.